Роберт Миңнуллин Элвин Грейга ни өчен рәхмәт укый? (ВИДЕО)

	Халык язучысы Роберт Миңнуллин инстаграмда кызыклы фикерләре, яңа табадан төшкән шигырьләре, фотолары белән бүлешеп, укучылары сафын арттырганнан-арттыра бара. Бүген аның язылучылары 24 меңнән артып киткән!	 Бу безнең Оскар Усманов белән икәү язган җырыбыз! Аны озак еллар Рәсим Низамов җырлады! Татар эстрадасында иң беренче клип та шушы җырыбызга иде шикелле. Бик популяр булды! Бу җыр өчен безне мактадылар да, тәнкыйтьләделәр дә. Кыскасы, легендар җырга әйләнде ул! Инде менә җыр Элвин Грейга килеп эләкте! Ул өр-яңадан яши башлады! Ә бүген ул Уфада башкортча да яңгырый! Шәп яңгырый бит! Браво, Радик! Халыкны уяттың! Татар белән башкорт сиңа кушылып җырлый! Бөтен Спорт Сарае җырлый! Бу сезгә хоккей гына түгел!Бу - безнең Җыр яңгырый! Үзебезнең Җыр яңгырый! Җыр шушылай яңгырарга тиеш! Җыр шушылай җырланырга тиеш!Татар белән башкортны шушылай гына уятып буладыр, күрәсең! Рәхмәт, Радик! Рәхмәт, Элвин Грей! #elvin_grey_music Публикация от  Роберт Миңнуллин (@robert_minnullin_poet) 10 Дек 2018 в 12:22 PST Кичәге җыр... Оскар белән икебезнеке... Элвин Грей җырлый... Зал җырлый... Мин дә эчемнән генә аларга кушылып утырам... "Гомерләр үтә икән ул, Үтә дә китә икән. Күңелләр генә һаман да Нәрсәдер көтә икән..." Җыр җырланырга тиеш... Җыр тыңланырга тиеш... Җырлана бит... Тыңлана бит... Теләмәгәннәр тыңламасын... Теләгәннәр тыңласын, кушылып та җырласын...#elvingrey Публикация от  Роберт Миңнуллин (@robert_minnullin_poet) 2 Дек 2018 в 6:35 PST 
	---	
Шәһри Казан

	№ --- | 11.12.2018	


